מאמר זה עוסק במקורות לתיאור השימוש בחצוצרות בשדה הקרב במגילת המלחמה. אפשר כי עיון ממוקד זה בנושא החצוצרות יוכל לשמש מעין 'מקרה מבחן' המשליך על השאלה הרחבה באשר למקורות ההשראה עבור כלל הנושאים הצבאיים הנזכרים במגילה.

במקום אחר הראיתי כי קיים דמיון בין התיאור במגילה אודות השימוש שעושים הכוהנים בחצוצרות, ובין השימוש בחצוצרות במלחמה במקרא בידי כוהנים במטרה להיזכר לפני האל. ואילו במאמר זה השוויתי בין תיאורי השימוש בחצוצרות בצבאות הרומיים לתיאור השימוש בחצוצרות במגילת המלחמה. השוואה זו העלתה מספר קווי דמיון המחזקים את הטענה לפיה פרט להשפעה המקראית שצוינה לעיל, מחבר המגילה הושפע גם משיטות הלחימה הרומיות. בחלק האחרון של הדיון העליתי מספר נקודות המחזקות אפשרות שלא נידונה עד כה במחקר, שלפיה תיאור השימוש בחצוצרות המופיע במגילה הושפע גם מן השימוש בחצוצרות במקדש בירושלים, כמתואר בספרות התנאים.